Korpiluppo

Korpiluppo (Alectoria sarmentosa) on viherluppojen sukuun kuuluva laji. Tämä jäkälälaji on noin 20–50 cm pitkä. Se on riippuva ja siinä on paljon haaroja. Yleisväri vaihtelee vihreästä keltaiseen, mutta haarojen kärjet ovat mustia. Korpiluppoa tavataan Euroopassa, Afrikassa ja Pohjois-Amerikassa. Se kasvaa maassa tai puiden oksilla ja sitä esiintyy vanhoissa kuusimetsissä ja tuntureilla.
Korpilupon jäkäläaineena eli sekundaarisena aineenvaihduntatuotteena esiintyy usniinihappoa (C18H16O7) ja tavallisesti alektoronihappoa (C28H32O9), joskus skvamaattihappoa (C19H18O9) (muualla myös tamnolihappoa (C19H16O11) ja barbatiinihappoa (C19H20O7)).

 Lähteet 

 Aiheesta muualla 
 Laji.fi: Korpiluppo (Alectoria sarmentosa)
 Luopioisten kasvisto: Korpiluppo (Alectoria sarmentosa)
Pinkka, Lajintuntemuksen oppimisympäristö: Korpiluppo (Alectoria sarmentosa) 
 UniProt: Taxonomy - Alectoria sarmentosa 
 Global Biodiversity Information Facility (GBIF): Alectoria sarmentosa 
 Consortium of Lichen Herbaria: Alectoria sarmentosa 

Luokka:Karpeet